Албин Фелц
Албин Фелц (; Јесенице, 14. мај 1941) некадашњи је југословенски и словеначки хокејаш на леду и хокејашки тренер. Као играч играо је на позицијама крилног нападача. 

Играчку каријеру започео је као седаманаестогодишњи тинејџер у лето 1958. године када је по први пут заиграо за екипу Акрони Јесеница и већ у својој дебитантској сезони са Јесеницама осваја титулу првака Југославије. У југословенском првенству постигао је укупно 458 голова, а у лето 1971. проглашен је за најбољег стрелца националног првенства. Током каријере играо је и за екипе из Швајцарске и Италије, а играчку каријеру окончао је у дресу Цеља 1982. године. 

Био је стандардни члан сениорске репрезентације Југославије пуних 18 година, од 1961. до 1979, одигравши у том периоду 155 утакмица уз учинак од 82 постигнута гола и 91 асистенцију. У три наврата наступао је и на Олимпијским играма, и то на ЗОИ 1964. у Инзбруку, ЗОИ 1968. у Греноблу и на ЗОИ 1972. у Сапороу. Са 6 голова и 5 асистенција Фелц је проглашен за најбољег играча олимпијског турнира групе Б у Греноблу.

Годину дана по окончању играчке каријере, у лето 1983. постаје главним тренером екипе Јесеница, а на светском првенству 1993. обављао је функцију помоћног тренера сениорске селекције Словеније.

Види још 
 Репрезентација Југославије у хокеју на леду
 ХК Акрони Јесенице
 Хокеј на леду на Зимским олимпијским играма 1964.

Референце

Спољашње везе 
 
 -{Олимпијска биографија на сајту -{sports-reference.com}-}-

Рођени 1941.
Југословенски хокејаши на леду
Словеначки хокејаши на леду
Југословенски хокејашки тренери
Словеначки хокејашки тренери
Југословенски олимпијци на Зимским олимпијским играма 1964.
Југословенски олимпијци на Зимским олимпијским играма 1968.
Југословенски олимпијци на Зимским олимпијским играма 1972.
Јесеничани